Plaasmoorde!!!!! Farm Murders!!!!! - Page 93 - Stormfront
Page 93 of 673 « First < 43 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 143 193 593 > Last »
06-14-2007, 06:37 AM #921
Seun (13) skiet hom ná hy suster 'per ongeluk' tref
Groblersdal. – 'n Tiener van die dorp het homself doodgeskiet nadat hy vermoedelik per ongeluk sy ouer suster met 'n haelgeweer in die gesig gewond het.
Kobus Gouws (13) is in sy ouerhuis dood ná die skietvoorval eergistermiddag. Hy het homself met 'n pistool in die kop geskiet.
Sy suster, Johnel (16), veg om haar lewe in die Muelmed-hospitaal in Pretoria.
Me. Marietjie Wentzel, die Gouws-gesin se prokureur en 'n vriend van die familie, het gistermiddag gesê dit is 'n tragedie.
"Niemand weet wat presies gebeur het nie. Daar was 'n oop wapenkluis, een kind is oorlede en die ander kind is baie ernstig beseer."
Mnr. Hansie en mev. Hanlie Gouws, die kinders se ouers, gaan volgens Wentzel "deur hel". Hulle waak tans langs hul dogter se hospitaalbed.
Supt. Ronel Otto, provinsiale polisiewoordvoerder, het gesê die skietvoorval het eergistermiddag net ná 15:00 in die gesin se huis gebeur.
Die wapenkluis het oopgestaan met die sleutel daarin. Dit is nie bekend wie die kluis oopgesluit het nie.
"Die polisie vermoed dit was 'n skietongeluk, maar 'n ondersoek word gedoen," het Otto gesê.
Kobus het sy suster vermoedelik per ongeluk met die haelgeweer in die gesig geskiet.
"Hy het homself kort daarna met 'n 9 mm-pistool in die kop geskiet," het Otto gesê. Hy is dadelik dood.
Volgens Wentzel was daar geen ooggetuies nie. Sy het gesê die huishulp, wat elders in die huis was, het hulp ontbied.
Kobus en Johnel is die Gouws-egpaar se enigste kinders.
Mnr. Albert Swaters, hoof van die Hoërskool Ben Viljoen waar Kobus en Johnel leerlinge is, het gistermiddag gesê die Gouws gesin is "gawe en aangename mense".
"Die Gouws-egpaar is baie betrokke by hul kinders en die skool. Ons is lief vir hulle en is saam met hulle hartseer oor wat gebeur het," het Swaters gesê.
Kobus was 'n gr. 8-leerling en het aan hokkie en rugby deelgeneem. Johnel, wat in gr. 10 is, is lid van die o.16A-hokkiespan.
"Dit is 'n swart week vir die Hoërskool Ben Viljoen. Twee weke gelede het ons twee van ons leerlinge begrawe ná 'n motorongeluk," het Swaters gesê.
Mev. Gouws is 'n onderwyseres by die Julian Muller Laerskool op die dorp.
Mnr. Johan Dednam, woordvoerder van die Muelmed-hospitaal, het gesê Johnel is in 'n stabiele, maar ernstige toestand in die waakeenheid.
Geen reëlings is nog bekend vir Kobus se begrafnis nie.
06-14-2007, 06:44 AM #922
Familie huil, maar nie 'soos hopeloses'
Roerende huldeblyke vir die bekende Randburgse chiropraktisyn wat verlede week ten aanskoue van sy vrou vermoor is, het gister tydens sy begrafnisdiens opgeklink.
Dr. Chris Diedericks (66), wat bykans 40 jaar lank gepraktiseer het, en sy vrou, Anthea, het verlede Woensdag omstreeks 22:00 teruggekom van 'n ete-afspraak toe hulle deur drie gewapende mans by hul huis in Sharonlea voorgelê is.
Een van die mans het probeer om mev. Diedericks se trouring van haar vinger af te ruk en in die proses haar vinger gebreek.
Die ander twee rowers het met haar man gestoei, waarna een skoot afgevuur en hy in die hart getref is.
Past. Charles Barry het by die Rhema-kapel gesê God is soewerein, maar Hy het die mens die vryheid van keuse gegee.
"Soos ons keuses uitoefen het dit 'n impak op ander mense se lewens. Die persoon wat die sneller getrek het, het 'n keuse gemaak en dít beïnvloed almal van ons. Ons ween, maar nie soos mense wat nie hoop het nie."
Barry het familie en vriende aangeraai om beter mense te wees en nie bitter nie. "Ons kan kies om bitter te wees, beter te wees of te pak vir Perth."
Diedericks se dogter, Delia, het in haar huldeblyk wat in die begrafnisbrief verskyn het, gesê haar pa het mense vergewe, ongeag hoe seer hulle hom gemaak het.
"Dis vir my nou moeilik om te vergewe, maar ek weet die Here hou ons vas en troos ons. Ek weet jy (haar pa) wou hê ek moet vergewe sodat dit my nie siek maak nie."
Volgens kapt. Bhekizizwe Mavundla, polisiewoordvoerder is niemand nog aangekeer nie.
06-14-2007, 06:53 AM #923
Lyk in kar se bagasiebak: Man beken dalk skuld
'n Pretoriase man wat 'n jong meisie glo wreed vermoor en haar lyk in haar motor se kattebak gelos het, sal nog sowat vier maande moet wag om te hoor wat sy lot is.
Mnr. Daniël van der Walt (29) van Meyerspark in die ooste van Pretoria het in die Pretoriase hooggeregshof op 'n aanklag van moord verskyn.
Dié blokman word van die moord op me. Marlené Mauer (20) van Gerhardsville in Centurion aangekla.
Mauer is glo met 'n stomp voorwerp in die gesig en oor die kop geslaan.
Geen van Mauer se vriende of familie was gister in die hof nie.
Regter Francis Legodi het gesê die staat kan nie met die saak voortgaan nie.
"Die verdediging het aangedui daar is 'n moontlike pleitooreenkoms waarin Van der Walt skuld sal beken.
"Daar is 'n lang lys van vereistes waaraan voldoen moet word voordat die pleitooreenkoms aan die hof voorgelê kan word.
"Die staat het ook die opinie van 'n psigiater nodig met betrekking tot die psigiatriese verslag by die pleitooreenkoms.
"Die misdaadslagoffer se familie was gister (eergister) in die hof, maar hulle is verskoon van vandag (gister) se hofverrigtinge.
"Ek hoop net hulle verstaan waarom die saak weer uitgestel is," het Legodi gesê.
Legodi het aan Van der Walt gesê hy weet dat hy al sedert Februarie verlede jaar in aanhouding en dat hy wil weet wat sy lot gaan wees.
"Ek hoop jy verstaan hoekom ons nie met die verrigtinge kan voortgaan nie," het Legodi gesê.
06-14-2007, 06:59 AM #924
Rowers vlug met fone ná hulle vrou tref
'N Vrou van die Laezonia-kleinhoewes noord van Johannesburg veg om haar lewe in die Unitas-hospitaal in Centurion ná 'n aanval eergisteraand op die gesin se kleinhoewe.
Die rowers het kort nadat hul mev. Huibrecht Joubert (38) deur haar motorvenster in die maag en bors gewond het, op nog twee onbekende mans langs die N14-snelweg losgebrand.
Drie rowers het eergister kort voor 18:00 Joubert se lewensmaat, mnr. Charl van Schalkwyk (37), haar seun (17) en die paartjie se seun (8) in die huis oorval.
Mnr. Gawie Joubert het gister aan Sapa gesê sy dogter het tóé by die kleinhoewe, wat duskant die R114 Muldersdrift/R511-Hartbeespoortdam-kruising langs die N14-snelweg en sowat 500 m van die Diepsloot-plakkerskamp is, opgedaag.
"Sy het van die werk af gekom en die deur oopgemaak. Een van hulle (die rowers) was binne die huis," het hy vertel.
Kapt. Julia Claassen, Gautengse polisiewoordvoerder, sê verskeie skote is glo op Joubert gevuur toe sy in haar motor gespring en agteruit gery het.
Sy is deur die motor se venster geskiet en in haar maag en bors getref. Die rowers het net met selfone gevlug.
Joubert is na die Unitas-hospitaal geneem waar sy volgens me. Kate Cvitanic, hospitaalwoordvoerder, 'n operasie ondergaan het.
"Sy is in 'n kritieke, maar stabiele toestand in die hoësorgeenheid," het Cvitanic aan Sapa gesê.
Mnr. William Anderson (39), 'n buurman van Joubert, is oor die voorval ingelig toe nog 'n hoewe-inwoner die skote hoor klap het.
"Hoeveel mense moet nog doodgaan voordat ons opstaan en iets doen? Nie eens die drie honde op die plot kon die rowers uithou nie. En dít vir selfone?" het Anderson gister aan Beeld gesê.
Die rowers het sowat 200 m verder oor die R114 na die N14-snelweg, wat reg langsaan is, gehardloop.
Daar het hulle losgebrand op twee mans wat stilgehou het toe hul bakkie onklaar geraak het.
06-14-2007, 07:14 AM #925
Vermoorde vrou het 'absoluut vir ander geleef'
Die pa van die dogter van die vermoorde me. René Vermeulen trek sak en pak Kaap toe om by sy dogter, Bianca (13), te wees.
"René se dood was 'n skielike en geweldige skok," het mnr. Pieta Oosthuizen van Gauteng gister gesê.
"So skielik soos die tragedie gekom het, so skielik kom verandering ook. Ek gaan my lewe in Johannesburg dadelik oppak en Kaap toe trek."
Hy het gesê sy dogter verwerk die gebeure moeilik. "Ons werk daardeur, maar alles is só deurmekaar. René en Bianca was onafskeidbaar.
"Bianca se skool is ongelooflik. Die hoeveelheid hulp, liefde en ondersteuning wat ons van die skool se kant af kry, is fenomenaal."
Oosthuizen, 'n boukontrakteur en eiendomsontwikkelaar, het aan Die Burger gesê dit is belangrik vir hom dat sy dogter in Kaapstad en tussen haar vriende bly.
Hy het gesê die skool, St. Cyprian's in Oranjezicht, het gistermiddag 'n funksie vir Bianca gereël waarby sowat 15 leerders en hul ouers asook onderwysers betrokke was.
Oosthuizen het sy hart uitgestort oor die gru-moord op Vermeulen, wat hy as sy "schooldays sweetheart" beskryf.
Vermeulen (40) is Dinsdagoggend dood gekry in 'n huis in Brooklyn, wat sy saam met haar ma as 'n belegging gekoop het. Sy het oop kopwonde gehad en was onder 'n swart sak versteek. Die polisie vermoed sy is die naweek vermoor.
"Sy was só 'n goeie mens," het Oosthuizen gesê. "En dit was presies daai mense wat sy gehelp het wat haar vermoor het.
"Hulle het die vertroue wat René in hulle gestel het, misbruik. Hulle het haar doelbewus mislei deur aan haar 'n storie te vertel om haar daarheen te lok. Hulle wou geld by haar leen en het haar waarskynlik na die OTM agtervolg en ook haar pin afgeloer."
Daar is glo Saterdag geld uit Vermeulen se bankrekening onttrek.
Oosthuizen het bevestig dat Vermeulen die idee gehad het om die huis in Brooklyn in huisvesting vir hulpbehoewendes te omskep.
"Sy het absoluut vir ander geleef. Sy het altyd ander mense gehelp waar sy kon."
Insp. Bernadine Steyn, polisiewoordvoerder, het gisteraand gesê die polisie het twee mans van onderskeidelik 23 en 24 naby Queenstown in verband met die moord aangekeer. "Die ondersoek duur voort."
Die mans sal eersdaags in die hof verskyn.
06-15-2007, 01:23 AM #926
Vrou (64) pak kaper: 'Sorrie, jy kry dit nié'
Daar was 'n gestoei, 'n skoot wat geklap het en 'n skop in mev. Tilda Debeil (64) se maag.
Maar gister het dié Pretoriase binnenshuisversierder besluit 'n kaper gaan nie sommer sonder 'n goeie geveg met haar motor wegkom nie.
"Ek het net gesê sorrie, jy kry dit nie. Selfs toe hy al in die kar was, is ek weer agterna.
"Ek het omtrent 14:10 die kleinkinders by Laerskool Lynnwood se naskoolsentrum gaan haal. Die volgende oomblik is dié klein mannetjie op my. Ek wou nie vir hom my motorsleutel gee nie, toe gryp hy my. Ek het 'n wapen gesien, maar gedink dis 'n speelding," het Debeil by haar huis in Brooklyn, Prestoria, gesê.
In die stoeiery het Debeil gelukkig die rower se arm weggeklap en die skoot wat hy afgevuur het, het haar gemis. Dit is ook eers toe die skoot klap dat sy werklik besef het dis 'n regte wapen.
Die rower het haar in die maag geskop, haar sleutel gegryp en toe in haar motor gespring.
Steeds het Debeil nie opgehou om die kaping so moeilik moontlik te maak nie. Sy het die motordeur herhaaldelik teen die kaper se arm gekap.
"Hy was in die kar en ek het sy arm met die deur geslaan. Toe reverse hy met die deur teen my vas," het sy vertel.
"Jy skreeu, maar daar is nie iemand wat jou help nie. Dis vieslik: jy staan nie 'n kans nie."
'n Vriend van Debeil en haar man, Jacques (67), het toevallig verbygery en gedink Debeil word met haar eie motor doodgery. Hy het ook 'n ander motor op 'n hoek sien wag. Dié voertuig, met verskeie insittendes, het gery oomblikke nadat Debeil se motor gekaap is.
"Ek het maar net reageer. Jy kan nie net oorgee nie. Hoekom móét ons net oorgee? As ek nou besef hy kon my beslis doodgeskiet het, dan twyfel ek oor wat ek gedoen het.
"As ek een ou platgeskop het, was daar dalk twee ander."
Die rower is helaas weg met haar nuwe Toyota Corolla en handsak wat sy daarin gelos het. "My arm is seer en ek het 'n knop op my kop. In watse land bly ons? Ons word al kwater, maar dit help niks. Dit help régtig niks."
06-15-2007, 01:37 AM #927
16-jarige meisie steeds in koma ná skoot in gesig
Groblersdal. – Die hoërskoolmeisie wat Dinsdagmiddag vermoedelik per ongeluk deur haar broer in die gesig geskiet is, is steeds in 'n koma en toon geringe beterskap.
Johnel Gouws (16) is in die waak-eenheid van die Muelmed-hospitaal in Pre-toria.
Mnr. Johan Dednam, hospitaalwoord-voerder, het gesê dit lyk of Johnel eersdaags haar bewussyn gaan herwin. Sy het rekonstruktiewe gesig-chirurgie ondergaan.
Johnel is Dinsdagmiddag vermoedelik per ongeluk deur haar broer, Kobus (13), in hul ouerhuis met 'n haelgeweer in die gesig geskiet. Kobus het homself kort daarna met 'n 9mm-pistool in die kop geskiet en is op die toneel dood.
Die gesin se huishulp het op die treurspel afgekom en hulp ontbied. Johnel is dieselfde dag in die Muelmed-hospitaal opgeneem.
Mnr. Hansie Gouws en sy vrou, Hanlie, was gister steeds te geskok om oor die voorval te praat.
Dit is nog nie bekend wanneer Kobus begrawe sal word nie.
Supt. Ronel Otto, polisiewoordvoerder in Limpopo, het gesê 'n ondersoek na die skietvoorval word gedoen.
06-15-2007, 01:49 AM #928
06-15-2007, 06:36 AM #929
06-15-2007, 04:55 PM #930
R30 000 reward for killers
Nelspruit - Mpumalanga police are offering a R30 000 reward for information that will help put a murderous Mozambican gang behind bars.
The gang is implicated in the murder of SA cycling champ Ettienne van Wyk, 29, in Nelspruit in January.
They are also implicated in the attempted murder of Louise Hulley-Miller, 25, who survived being shot eight times in front of her two small children, just outside Nelspruit, in March.
Police arrested two Mozambican suspects in connection with the shooting of (Hulley-Miller).
"They named two other suspects who are believed to have helped them," said provincial police spokesperson Izak van Zyl.
The two wanted suspects are known only as Luis and Bovista.
Anyone with information about their whereabouts is asked to call Detective Constable Paul Keyser on 082 556 5803.